বাল্মীকি
বাল্মীকি রচিত মূল রামায়ণে ২৪,০০০ শ্লোক ছিল। এই রামায়ণ ছয়টি (মতান্তরে সাতটি) কাণ্ড বা খণ্ডে বিভক্ত ছিল। রামায়ণের উপজীব্য অযোধ্যার রাজকুমার রামের জীবনকথা। খ্রিষ্টপূর্ব ৫০০ থেকে ১০০ অব্দের মধ্যে কোনো এক সময়ে এই মহাকাব্য রচিত হয়। এই মহাকাব্য মহাভারতের পূর্বসূরি।
কথাসরিৎসাগর
১২৪টি অধ্যায়বিশিষ্ট মোট ১৮টি গ্রন্থে বিভক্ত "কথাসরিৎসাগর"-এ গদ্যাংশ ছাড়াও রয়েছে ২১ হাজারেরও বেশি শ্লোক। গ্রন্থের কেন্দ্রীয় কাহিনিটি হল কিংবদন্তি রাজা উদয়নের পুত্র নরবাহনদত্তের অভিযানের গল্প। এই কেন্দ্রীয় কাহিনিটির সঙ্গে বহুসংখ্যক উপকাহিনি যুক্ত করে রচনা করা হয় ভারতের বৃহত্তম কথাসংগ্রহ "কথাসরিৎসাগর"।